་མཚོན་ཕྱག་རྒྱའི། །སོར་མོས་ཐུགས་ཀར་རྣམ་པར་བརྒྱན་མ། །མ་ལུས་ཕྱོགས་ཀྱི་
འཁོར་ལོས་བརྒྱན་པའི།ཻ།རང་གི་འོད་ཀྱི་ཚོགས་རྣམས་འཁྲུགས་མ་ཞེས་པས། རྣལ་འབྱོར་པ་འཇིགས་པ་ཐམས་ཅད་སྲུང་བར་འདོད་ན། འཕགས་མ་སྒྲོལ་མ་དཀོན་མཆོག་གསུམ་མཚོན་ཕྱག་རྒྱ་མ་ལ་གསོལ་བ་གདབ་སྟེ། མདུན་གྱི་ནམ་མཁར་
666

A
আ །སྒྲོལ་མ་དཀོན་མཆོག་གསུམ་མཚོན་ཕྱག་རྒྱ་མ། སྐུ་མདོག་དཀར་མོ་གཡས་མཆོག་སྦྱིན་གྱི་མཐིལ་ན་འཇིགས་པ་སྐྱོབ་པའི་བུམ་པ་བསྣམས་པ། གཡོན་ཨུཏྤལ། པད་ཟླའི་གདན་ལ་བཞུགས་པ་དེ་ལ་གསོལ་བ་བཏབ་
སྟེ༑ ཨོཾ་ཏཱ་རེ་ཏུཏྟཱ་རེ་ཏུ་རེ་ཆེ་གེ་མོ་ལ་གནོད་པ་ཐམས་ཅད་རཀྵ་རཀྵ་སྭཱ་ཧཱ། ཞེས་བཟླས་པས་ངན་སོང་གསུམ་དང་། ཕྱི་མ་དང་། ཚེ་འདི་ལ་གནོད་པ་ཐམས་ཅད་བསྲུང་བར་འགྱུར་རོ། །ཕྱག་འཚལ་རབ་ཏུ་དགའ་བ་བརྗིད་པའི། །དབུ་རྒྱན་འོད་ཀྱི་
ཕྲེང་བ་སྤེལ་མ། །བཞད་པ་རབ་བཞད་ཏུཏྟཱ་ར་ཡིས། །བདུད་དང་འཇིག་རྟེན་དབང་དུ་མཛད་མ་ཞེས་པས། རྣལ་འབྱོར་པ་གང་གིས་བདུད་དང་བར་དུ་གཅོད་པ་དུལ་བར་འདོད་ན། སྒྲོལ་མ་བདུད་དང་བར་གཅོད་དབང་དུ་སྡུད་མ་ལ་གསོལ་བ་གདབ་
སྟེ༑ སྐད་ཅིག་གིས་མདུན་གྱི་ནམ་མཁར་རྗེ་བཙུན་མ་སྒྲོལ་མ་བདུད་དང་འཇིག་རྟེན་དབང་དུ་སྡུད་མ་སྐུ་མདོག་དམར་མོ། གཡས་མཆོག་སྦྱིན་གྱི་མཐིལ་ན་བདུད་འཇོམས་པའི་བུམ་པ་བསྣམས་པ། གཡོན་ཨུཏྤལ། པད་ཟླའི་གདན་ལ་ཞབས་བརྐྱང་ཿ
བསྐུམ་དུ་བཞུགས་པ་ལ་གསོལ་བ་བཏབ་སྟེ། ཨོཾ་ཏཱ་རེ་ཏུཏྟ་རེ་ཏུ་རེ་སརྦ་མཱ་ར་པྲ་མདྡྷནི་སྭཱ་ཧཱ། ཞེས་པས་བདུད་དང་འཇིག་རྟེན་མུ་སྟེགས་དང་ལོག་པར་ལྟ་བ་ཐམས་ཅད་དབང་དུ་འདུ་བར་འགྱུར་རོ། །ཕྱག་འཚལ་ས་གཞི་སྐྱོང་བའི་ཚོགས་རྣམས། །
ཐམས་ཅད་འགུགས་པར་ནུས་པ་ཉིད་མ། །ཁྲོ་གཉེར་གཡོ་བའི་ཡི་གེ་ཧཱུྃ་གིས། །ཕོངས་པ་ཐམས་ཅད་རྣམ་པར་སྒྲོལ་མ་ཞེས་པས། རྣལ་འབྱོར་པ་དབུལ་བའི་སྡུག་བསྔལ་སེལ་བར་འདོད་ན། སྒྲོལ་མ་འགུགས་ཤིང་ཕོངས་པ་སེལ་མ་ལ་གསོལ་བ་

899
གདབ་སྟེ། མདུན་གྱི་ནམ་མཁར་སྐད་ཅིག་གིས་འཕགས་མ་སྒྲོལ་མ་སྐུ་མདོག་གསེར་བཙོ་མ་ལྟར་དམར་སེར་དུ་འདུག་པ། གཡས་མཆོག་སྦྱིན་གྱི་མཐིལ་ན་ཕོངས་པ་སྐྱོབ་པའི་བུམ་པ་བསྣམས་པ། གཡོན་ཨུཏྤལ། པད་ཟླའི་གདན་ལ་བཞུགས་པ་དེ་
ལ་གསོལ་བ་བཏབ་སྟེ། ཨོཾ་ཏཱ་རེ་ཏུཏྟཱ་རེ་ཏུ་རེ་བཱ་སུ་དྷཱ་རི་ཎི་སྭཱ་ཧཱ། ཞེས་བཟླས་པས་ནོར་དང་འབྲུ་དང་རྐང་འགྲོས་དང་རིན་པོ་ཆེ་འཕེལ་ཏེ་ཕོངས་པ་བསྐྱབ་པ་ཡིན་ནོ། །ཕྱག་འཚལ་ཟླ་བའི་དུམ་བུས་དབུ་བརྒྱན། །བརྒྱན་པ་ཐམས་ཅད་ཤིན་ཏུ་འབར་
མ༑ །རལ་པའི་ཁྲོད་ལས་འོད་དཔག་མེེད་ལས། །རྟག་པར་ཤིན་ཏུ་འོད་རབ་མཛད་མ་ཞེས་པས། རྣལ་འབྱོར་པ་བཀྲ་ཤིས་པར་འདོད་ན། སྒྲོལ་མ་བཀྲ་ཤིས་ཐམས་ཅད་འབྱིན་མ་ལ་གསོལ་བ་གདབ་སྟེ། མདུན་གྱི་ནམ་མཁར་སྐད་ཅིག་གིས་རྗེ་བཙུན་
མ་སྒྲོལ་མ་བཀྲ་ཤིས་ཐམས་ཅད་འབྱིན་མ་གསེར་མདོག་ཅན། གཡས་མཆོག་སྦྱིན་གྱི་མཐིལ་ན་བཀྲ་ཤིས་ཀྱི་བུམ་པ་བསྣམས་པ། གཡོན་ཨུཏྤལ། པད་ཟླའི་གདན་ལ་བཞུགས་པ་ལ་གསོལ་བ་བཏབ་སྟེ། ཨོཾ་ཏཱ་རེ་ཏུཏྟཱ་རེ་ཏུ་རེ་མངྒ་ལཾ་སྭཱ་ཧཱ། ཞེས་
བཟླས་པས་བཀྲ་ཤིས་དང་དགེ་ལེགས་ཐམས་ཅད་འབྱིན་པ་དང་དངོས་གྲུབ་ཐམས་ཅད་འགྲུབ་པར་འགྱུར་རོ། །ཕྱག་འཚལ་བསྐལ་པ་ཐ་མའི་མེ་ལྟར། །འབར་བའི་ཕྲེང་བའི་དབུས་ན་གནས་མ། །གཡས་བརྐྱང་གཡོན་བསྐུམ་ཀུན་ནས་བསྐོར་
དགའི། །དགྲ་ཡི་དཔུང་ནི་རྣམ་པར་འཇོམས་མ་ཞེས་པས། རྣལ་འབྱོར་པ་བགེགས་དང་བར་ཆད་སྲུང་བར་འདོད་ན། སྒྲོལ་མ་མེ་ལྟར་འབར་མ་ལ་གསོལ་བ་གདབ་སྟེ། མདུན་གྱི་ནམ་མཁར་འཕགས་མ་སྒྲོལ་མ་མེ་ལྟར་འབར་མཾ། གཡས་མཆོག་
1
སྒྲུབ་ཐབས་ཀུན་བཏུས་

699
།སྦྱིན་གྱི་མཐིལ་ན་བར་ཆད་སྲུང་བའི་བུམ་པ་བསྣམས་པ། གཡོན་ཨུཏྤལ། པད་ཟླའི་གདན་ལ་བཞུགས་པ་ལ་གསོལ་བ་བཏབ་སྟེ། ཨོཾ་ཏཱ་རེ་ཏུཏྟཱ་རེ་ཏུ་རེ་བྷ་ཡ་བྷ་སྨིཾ་ཀུ་རུ་སྭཱ་ཧཱ། ཞེས་བཟླས་པས་དགྲ་དང་བར་གཅོད་ཀྱི་
དཔུང་ཐམས་ཅད་རབ་ཏུ་འཇོམས་ཤིང་བསྲུང་བ་དང་རེངས་པར་འགྱུར་རོ། །ཕྱག་འཚལ་ས་གཞིའི་ངོས་ལ་ཕྱག་གི་ །མཐིལ་གྱིས་བསྣུན་ཅིང་ཞབས་ཀྱིས་རྡུང་མ། །ཁྲོ་གཉེར་ཅན་མཛད་ཡི་གེ་ཧཱུྃ་གིས། །རིམ་པ་བདུན་པོ་རྣམས་ནི་འགེམས་མ་ཞེས་
པས༑ རྣལ་འབྱོར་པ་བགེགས་ལ་སྣུན་པར་འདོད་ན། སྒྲོལ་མ་ཁྲོ་གཉེར་ཅན་མ་ལ་གསོལ་བ་བཏབ་སྟེ། མདུན་གྱི་ནམ་མཁར་སྐད་ཅིག་གིས་འཕགས་མ་ཁྲོ་གཉེར་ཅན། སྐུ་མདོག་ནག་མོ་ཁྲོ་གཉེར་ཅུང་ཟད་ཡོད་པ། གཡས་མཆོག་སྦྱིན་གྱི་མཐིལ་ན་
བགེགས་ལ་སྣུན་པའི་བུམ་པ་བསྣམས་པ། གཡོན་ཨུཏྤལ། པད་ཟླའི་གདན་ལ་བཞུགས་པ་ལ་གསོལ་བ་བཏབ་སྟེ། ཨོཾ་ཏཱ་རེ་ཏུཏྟཱ་རེ་ཏུ་རེ་བཛྲ་མ་ཧཱ་པཱ་ད་བྷསྨིཾ་ཀུ་རུ་སྭཱ་ཧཱ། ཞེས་བཟླས་པས་དགྲ་བགེགས་བར་གཅོད་ཐམས་ཅད་ཞི་བར་འགྱུར་རོ། །
ཕྱག་འཚལ་བདེ་མ་དགེ་མ་ཞི་མ། །མྱ་ངན་འདས་ཞི་སྤྱོད་ཡུལ་ཉིད་མ། །སྭཱ་ཧཱ་ཨོཾ་དང་ཡང་དག་ལྡན་མས། །སྡིག་པ་ཐམས་ཅད་འཇོམས་པ་ཉིད་མ་ཞེས་པས། རྣལ་འབྱོར་པ་སྡིག་པ་ཞི་བར་འདོད་ན་སྒྲོལ་མ་ཞི་བ་ཆེན་མོ་ལ་གསོལ་བ་གདབ་
སྟེ༑ མདུན་གྱི་ནམ་མཁར་སྐད་ཅིག་གིས་རྗེས་བཙུན་མ་ཞི་བ་ཆེན་མོ། སྐུ་མདོག་དཀར་མོ་གཡས་མཆོག་སྦྱིན་གྱི་མཐིལ་ན་སྡིག་པ་ཞི་བར་བྱེད་པའི་བུམ་པ་བསྣམས་པ། གཡོན་ཨུཏྤལ། པད་ཟླའི་གདན་ལ་བཞུགས་པ་ལ་གསོལ་བ་བཏབ་སྟེ། ཨོཾ་ཏཱ་

སྒྲུབ་ཐབས་ཀུན་བཏུས་
རེ་ཏུཏྟཱ་རེ་ཏུ་རེ་སརྦ་པཱ་པཾ་པྲ་ཤ་མ་ནཱ་ཡ་སྭཱ་ཧཱ། ཞེས་བཟླས་པས་སྡིག་པ་དང་སྒྲིབ་པ་བག་ཆགས་ངན་པ་མི་གཙང་བ་ཐམས་ཅད་ཞི་བར་འགྱུར་རོ། །ཕྱག་འཚལ་ཀུན་ནས་བསྐོར་རབ་དགའ་བའི། །དགྲ་ཡི་ལུས་ནི་རབ་ཏུ་འགེམས་མ། །ཡི་གེ་བཅུ་པའི་
ངག་ནཻ་བཀོད་པའི། །རིག་པ་ཧཱུྃ་ལས་སྒྲོལ་མ་ཉིད་མ་ཞེས་པས། རྣལ་འབྱོར་པ་ཤེས་རབ་དང་བློ་འཕེལ་བ་དང་། ཕ་རོལ་གྱི་རྩོད་པ་ལས་རྒྱལ་བར་འདོད་ན། འཕགས་མ་རིག་པ་ཧཱུྃ་ལས་སྒྲོལ་མ་ལ་གསོལ་བ་གདབ་སྟེ། མདུན་གྱི་ནམ་མཁར་སྐད་
ཅིག་གིས་རྗེ་བཙུན་མ་སྒྲོལ་མ་སྐུ་མདོག་དམར་མོ། གཡས་མཆོག་སྦྱིན་གྱི་མཐིལ་ན་རིག་སྔགས་འཕེལ་བར་བྱེད་པའི་བུམ་པ་བསྣམས་པ། གཡོན་ཨུཏྤལ། པད་ཟླའི་གདན་ལ་བཞུགས་པ་ལ་གསོལ་བ་བཏབ་སྟེ། ཨོཾ་ཏཱ་རེ་ཏུཏྟཱ་རེ་ཏུ་རེ་སརྦ་དྷརྨཱ པྲ་ཏི་
པ་རི་ཤོདྷ་ཡ་སྭཱ་ཧཱ། ཞེས་བཟླས་པས་གཞན་གྱི་རིག་སྔགས་ཀྱི་ནུས་པ་ཐམས་ཅད་འཇོམས་ཤིང་རང་གི་ཤེས་རབ་དང་བློ་འཕེལ་བར་འགྱུར་རོ། །ཕྱག་འཚལ་ཏུ་རེའི་ཞབས་ནི་བརྡབས་པས། །ཧཱུྃ་གི་རྣམ་པའི་ས་བོན་ཉིད་མ། །རི་རབ་མནྡཱ་ར་དང་
འབིགས་བྱེད། །འཇིག་རྟེན་གསུམ་རྣམས་གཡོ་བ་ཉིད་མ་ཞེས་པས། རྣལ་འབྱོར་པ་བདུད་དང་བར་ཆད་ཞི་བར་འདོད་ན། སྒྲོལ་མ་འཇིག་རྟེན་གསུམ་གཡོ་བ་ལ་གསོལ་བ་གདབ་སྟེ། མདུན་གྱི་ནམ་མཁར་སྐད་ཅིག་གིས་འཕགས་མ་སྒྲོལ་མ་སྐུ་མདོག་
དམར་སེར་གཡས་མཆོག་སྦྱིན་གྱི་མཐིལ་ན་རིག་སྔགས་གནོན་པའི་བུམ་པ་བསྣམས་པ། གཡོན་ཨུཏྤལ། པད་ཟླའི་གདན་ལ་བཞུགས་པ་ལ་གསོལ་བ་བཏབ་སྟེ། ཨོཾ་ཏཱ་རེ་ཏུཏྟཱ་རེ་ཏུ་རེ་སརྦ་སྟམྦྷ་ནི་ཏཱ་རེ་སྭཱ་ཧཱ། ཞེས་བཟླས་པས་གཞན་གྱི་རིག་སྔགས་
670

1
4
আ
།ཀྱི་ལས་ཐམས་ཅད་གནོན་པ་དང་དགྲ་དང་ཆོམ་རྐུན་ཐམས་ཅད་གནོན་པར་འགྱུར་རོ། །ཕྱག་འཚལ་ལྷ་ཡི་མཚོ་ཡི་རྣམ་པའི། །རི་དྭགས་རྟགས་ཅན་ཕྱག་ན་བསྣམས་མ། །ཏཱ་ར་གཉིས་བརྗོད་ཕཊ་ཀྱི་ཡི་གེས། །དུག་རྣམས་
མ་ལུས་པ་ནི་སེལ་མ་ཞེས་པས། རྣལ་འབྱོར་པ་ཀླུའི་ཚོགས་ཀྱི་དུག་ཞི་བར་འདོད་ན། འཕགས་མ་དུག་རྣམས་རབ་ཏུ་སེལ་བར་བྱེད་མ་ལ་གསོལ་བ་བཏབ་སྟེ། མདུན་གྱི་ནམ་མཁར་སྐད་ཅིག་གིས་འཕགས་མ་སྒྲོལ་མ་དུག་ནད་ཞི་ཞིང་སེལ་བར་བྱེད་པ་
སྐུ་མདོག་དཀར་མོ། གཡས་མཆོག་སྦྱིན་གྱི་མཐིལ་ན་དུག་ནད་སེལ་བའི་བུམ་པ་བསྣམས་པ། གཡོན་ཨུཏྤལ། པད་ཟླའི་གདན་ལ་བཞུགས་པ་ལ་གསོལ་བ་བཏབ་སྟེ། ཨོཾ་ཏཱ་རེ་ཏུཏྟཱ་རེ་ཏུ་རེ་ནཱ་ག་བི་ཥ་ཤཱནྟིཾ་ཀུ་རུ་སྭཱ་ཧཱ། ཞེས་བཟླས་པས་ཀླུའི་དུག་
དང་ནད་གདོན་ཐམས་ཅད་ལས་གྲོལ་བར་འགྱུར་རོ། ཕྱག་འཚལ་ལྷ་ཡི་ཚོགས་རྣམས་རྒྱལ་པོ། །ལྷ་དང་མིའམ་ཅི་ཡིས་བསྟེན་མ། །ཀུན་ནས་གོ་ཆ་དགའ་བའི་བརྗིད་ཀྱིས། །རྩོད་དང་རྨི་ལམ་ངན་པ་སེལ་མ་ཞེས་པས། རྣལ་འབྱོར་པ་རྩོད་དང་རྨི་
ལམ་ངན་པ་སེལ་བར་འདོད་ན།_སྡུག་བསྔལ་ཐམས་ཅད་སེལ་བའི་སྒྲོལ་མ་ལ་གསོལ་བ་གདབ་སྟེ། མདུན་གྱི་ནམ་མཁར་སྐད་ཅག་གིས་སྒྲོལ་མ་སྡུག་བསྔལ་སེལ་བར་བྱེད་པ་སྐུ་མདོག་དཀར་མོ། གཡས་མཆོག་སྦྱིན་གྱི་མཐིལ་ན་སྡུག་བསལ་སེལ་
བའི་བུམ་པ་བསྣམས་པ། གཡོན་ཨུཏྤལ། པད་ཟླའི་གདན་ལ་བཞུགས་པ་ལ་གསོལ་བ་བཏབ་སྟེ། ཨོཾ་ཏཱ་རེ་ཏུཏྟཱ་རེ་ཏུ་རེ་མོ་ཙ་ན་སྭཱ་ཧཱ། ཞེས་བཻཟླས་པས་ཕན་ཚུན་རྩོད་པ་དང་འཁྲུགས་པ་དང་ཁྲི་མུན་དུ་བཅུག་པ་ལས་ཐར་བར་འགྱུར་རོ། །ཕྱག་

སྒྲུབ་ཐབས་ཀུན་བཏུས་
འཚལ་ཉི་མ་ཟླ་བ་རྒྱས་པའི། །སྤྱན་གཉིས་པོ་ལ་འོད་རབ་གསལ་མ། །ཧ་ར་གཉིས་བརྗོད་ཏུཏྟཱ་ར་ཡིས། །ཤིན་ཏུ་དྲག་པོའི་རིམས་ནད་སེལ་མ་ཞེས་པས། རྣལ་འབྱོར་པ་རིམས་ནད་སྲུང་བར་འདོད་པས། རིམས་ནད་སེལ་བའི་སྒྲོལ་མ་ལ་གསོལ་བ་
གདབ་སྟེ། མདུན་གྱི་ནམ་མཁར་སྒྲོལ་མ་སྐུ་མདོག་དམར་སེར། གཡས་མཆོག་སྦྱིན་གྱི་མཐིལ་ན་རིམས་ནད་སེལ་བའི་བུམ་པ་བསྣམས་པ། གཡོན་ཨུཏྤལ། པདྨ་དང་ཟླ་བའི་གདན་ལ་ཞབས་གཡས་བརྐྱང་གཡོན་བསྐུམ་གྱིས་བཞུགས་པ་ལ་གསོལ་
བ་བཏབ་སྟེ། ཨོཾ་ཏཱ་རེ་ཏུཏྟཱ་རེ་ཏུ་རེ་བི་ས་ར་ཏ་སྭཱ་ཧཱ། ཞེས་བཟླས་པས་རིམས་ནད་དང་ཡམས་ནད་ཐམས་ཅད་རབ་ཏུ་ཞི་བར་འགྱུར་རོ། །ཕྱག་འཚལ་དེ་ཉིད་གསུམ་རྣམས་བཀོད་པས། །ཞི་བའི་མཐུ་དང་ཡང་དག་ལྡན་མ། །གདོན་དང་རོ་ལངས་
གནོད་སྦྱིན་ཚོགས་རྣམས།ཻ །འཇོམས་པ་ཏུ་རེ་རབ་མཆོག་ཉིད་མ། ཞེས་པས། རྣལ་འབྱོར་པ་གང་གིས་ཕྲིན་ལས་ཐམས་ཅད་ཡོངས་སུ་རྫོགས་པར་འདོད་ན། ཡོངས་རྫོགས་བྱེད་པའི་སྒྲོལ་མ་ལ་གསོལ་བ་གདབ་སྟེ། མདུན་གྱི་ནམ་མཁར་སྒྲོལ་མ་སྐུ་
མདོག་དཀར་མོ་གཡས་མཆོག་སྦྱིན་གྱི་མཐིལ་ན་དངོས་གྲུབ་སྣ་ཚོགས་པའི་བུམ་པ་བསྣམས་པ། གཡོན་ཨུཏྤལ། གདན་པདྨ་དང་ཟླ་བ་ལ་ཞབས་གཡས་བརྐྱང་གཡོན་བསྐུམ་དུ་བཞུགས་པ་གསལ་བར་བསྒོམ། དེ་ལ་གསོལ་བ་བཏབ་སྟེ། ཨོཾ་ཏཱ་རེ་
ཏུཏྟཱ་རེ་ཏུ་རེ་སརྦ་སིདྡྷི་སཱ་དྷ་ནཾ་སྭཱ་ཧཱ། ཞེས་བཟླས་པས་ཞི་བ་དང་། རྒྱས་པ་དང་། དབང་དང་། མངོན་སྤྱོད་དང་། དངོས་གྲུབ་ཐམས་ཅད་རབ་ཏུ་འབྱིན་པར་འགྱུར་རོ། །ཇོ་བོ་རྗེ་དཔལ་ལྡན་ཨ་ཏི་ཤ་ལ་རྗེ་བཙུན་མ་སྒྲོལ་མས་བསྟོད་པ་ཤློ་ཀཉི་ཤུ་རྩ་
672

A
আ །གཅིག་དང་ལས་ཚོགས་ཉི་ཤུ་རྩ་གཅིག་སྦྱར་ནས་གནང་ཞིང་ལུང་བསྟན་པ་རྫོགས་སོ། །མངྒ་ལཾ༎ ༈ །།ཐོག་མར་ཐམས་ཅད་ཀྱི་གཞིའམ་རྩ་བར་གྱུར་པ་སེང་ལྡེང་ནགས་ཀྱི་སྒྲོལ་མ་ནི། སྐུ་མདོག་ལྗང་གུ་གཡས་
མཆོག་སྦྱིན་གྱི་མཐིལ་ན་ཚེའི་བུམ་པ་བསྣམས་པ། གཡོན་མཐེབ་སྲིན་གྱིས་མེ་ཏོག་ཨུཏྤལ་སྔོན་པོའི་རྩ་བ་ཐུགས་ཀར་འཛིན་པ། འདབ་མ་སྙན་གྱི་ཐད་སོར་ཁ་བྱེ་བ། ཞབས་གཡས་བརྐྱང་གཡོན་བསྐུམ་པའི་རྒྱལ་པོ་རོལ་པའི་འདུག་སྟངས་ཀྱིས་
བཞུགས་པའོ། །སྔགས་ནི། ཨོཾ་ཏཱ་རེ་ཏུཏྟཱ་རེ་ཏུ་རེ་སྭཱ་ཧཱ། བསྟོད་པ་ནི། ལྷ་དང་ལྷ་མིན་ཅོད་པན་གྱིས། །སོགས་སོ།། ༈ །ཇོ་བོ་ལུགས་ཀྱི་སྒྲོལ་མ་ཉེར་གཅིག་གི་སྒྲུབ་ཐབས་རྗེས་གནང་མན་ངག་དང་བཅས་པ་ཕན་བདེའི་འདོད་འཇོ་ཞེས་བྱ་
༈ བ་བཞུགས་སོ། །ན་མོ་གུ་རུ་ཨཱརྻ་ཏཱ་རཱ་ཡཾ། དྲན་པས་གདུང་སེལ་རྗེ་བཙུན་སྒྲོལ་མ་ལ། །བཏུད་ནས་གང་དེ་རྣམ་འགྱུར་ཉེར་གཅིག་བཅས། །སྒྲུབ་དང་རྗེས་གནང་ནོར་བུའི་སྤྲིན་ཆེན་གྱིས། །སྐལ་བཟང་ཕན་བདེའི་འདོད་པ་འཇོ་བར་བྱ། །དེ་ལ་ཐོག་ི
མར་ཐམས་ཅད་ཀྱི་གཞིའམ་རྩ་བ་ལྟ་བུར་གྱུར་པ་བཅོམ་ལྡན་འདས་མ་སེང་ལྡེང་ནགས་ཀྱི་སྒྲོལ་མའི་སྒྲུབ་ཐབས་རྗེས་གནང་དང་བཅས་པ་ལ་གསུམ། སྦྱོར་བ། དངོས་གཞི། རྗེས་སོ། །དང་པོ་ནི་གནས་དབེན་པར་སྟེགས་བུའི་དབུས་སུ་མཉྫིའི་ཁར་
མཎྜ་ལར་དྲི་བཟང་གི་ཐིག་ལེ་བྱས་པར་ཚོམ་བུ་གཅིག་བཀོད། དེའི་མདུན་དུ་གཏོར་མ་དཀར་ཟླུམ་དང་། ཆུ་གཉིས་སྔོན་འགྲོའི་ཉེར་སྤྱོད། སློབ་དཔོན་གྱི་མདུན་དུ་རྣམ་བུམ་བཅུད་ལྡན། རྡོ་རྗེ་དྲིལ་བུ། མེ་ཏོག་གི་སྣོད། གཞན་ཡང་མཎྜལ་སོགས་

སྒྲུབ་ཐབས་ཀུན་བཏུས་
འོག་ཏུ་དགོས་པའི་ཡོ་བྱད་རྣམས་དང་། རྗེས་གནང་མང་པོ་སྦྲེལ་ནས་བྱེད་ན་དེའི་གྲངས་དང་མཉམ་པའི་གཏོར་མ་དང་ཞལ་ཟས་སོགས་ལོགས་སུ་སྟ་གོན་བྱའོ། །གཉིས་པ་ལ་གཉིས། སློབ་དཔོན་གྱི་བྱ་བ་དང་། སློབ་མ་ལ་བྱ་བའོ། །དང་པོ་ལ་
གསུམ༑ བདག་བསྐྱེད། མདུན་བསྐྱེད། བུམ་པ་སྒྲུབ་པའོ། །དང་པོ་ནི། ཐོག་མར་མ